b'\n_START_ARTICLE_\nRamios dienos Kli\xc5\xa1i\n_START_SECTION_\nTurinys\n_START_PARAGRAPH_\nFilme atsiminim\xc5\xb3 forma pasakojama v\xc4\x97liau i\xc5\xa1gars\xc4\x97jusio JAV ra\xc5\xa1ytojo Henry Miller, dar vadinamo D\xc5\xbeo, nuotykiai 1930-\xc5\xb3j\xc5\xb3 Pary\xc5\xbeiuje. \xc4\x8cia jis atvyko kankinamas nuobodulio ir tur\xc4\x97damas plan\xc5\xb3 para\xc5\xa1yti es\xc4\x97 apie Marcel Proust.  Jis susipa\xc5\xbe\xc4\xafsta su lenk\xc5\xb3 kilm\xc4\x97s fotografu Karlu ir jie kartu lankosi auk\xc5\xa1tuomen\xc4\x97s pob\xc5\xabviuose, madinguose restoranuose ir bordeliuose. Jiedu susipa\xc5\xbe\xc4\xafsta su 15-mete Kolete, kuri\xc4\x85 abu \xc4\xafsimyli ir su kuria abu juokais susituokia. Mergina nuolat pasirodo ir dingsta i\xc5\xa1 j\xc5\xb3 gyvenimo, kol galiausiai priversta i\xc5\xa1vykti su t\xc4\x97vais i\xc5\xa1 Pary\xc5\xbeiaus. Kita D\xc5\xbeo meilu\xc5\xbe\xc4\x97, prostitut\xc4\x97 Nis, ilgainiui i\xc5\xa1teka ir taip pat i\xc5\xa1sikrausto. Tuo laiku Europoje prasideda politin\xc4\x97s permainos ir demonstracijos. Vienos j\xc5\xb3 metu dingsta Karlas, o D\xc5\xbeo nusprend\xc5\xbeia gr\xc4\xaf\xc5\xbeti \xc4\xaf m\xc4\x97gstam\xc4\x85 bordel\xc4\xaf...'